T-Mobile od 10. októbra 2005 prináša zákazníkom interaktívnu aplikáciu Pokrytie, ktorá umožňuje jednoducho a rýchlo vyhľadať a zobraziť rozsah pokrytia signálmi spoločnosti T-Mobile (GSM, GPRS, EDGE a WiFi) kdekoľvek na území Slovenska.
Aplikácia zobrazuje mapu Slovenskej republiky v dvoch oknách (hlavnom a náhľadovom), v ktorých je možné sa pohybovať a jednoducho nájsť požadovanú lokalitu. Zákazník si môže zvoliť, ktorý zo signálov T-Mobilu sa na mape bude zobrazovať - outdoor GSM/GPRS, indoor GSM/GPRS, EDGE alebo T-Mobile HotSpot. Mapa pokrytia je pritom dostupná v detailnom rozlíšení na každú obec prípadne mestskú časť. Všetky informácie sú denne aktualizované.
Okrem pokrytia signálom majú zákazníci možnosť získať základné informácie o všetkých predajniach T-Mobilu na území Slovenska a podobne nájsť na mape i predajné miesta dobíjacích kupónov Easy. Pomocou aplikácie Pokrytie môžu zákazníci upozorniť i na problém s pokrytím a svoje podnety zaslať priamo do T-Mobilu.
Aplikáciu Pokrytie je možné nájsť na www.t-mobile.sk/pokrytie.